

**ԱՐԴՅՈՒՆԱՀԱՆՈՂ ՃՅՈՒՂԵՐԻ ԹԱՓԱՆՑԻԿՈՒԹՅԱՆ ՆԱԽԱՁԵՌՆՈՒԹՅՈՒՆ**

**ԲԱԶՄԱՇԱՀԱՌՈՒ ԽՈՒՄԲ**

**ՊԱՏԱՍԽԱՆԱՏՈՒ ՀԱՆՔԱՐԴՅՈՒՆԱԲԵՐՈՒԹՅԱՆ ԳՈՐԾԵԼԱՈՃԻ ՆԵՐԴՐՄԱՆ ՃԱՆԱՊԱՐՀԱՅԻՆ ՔԱՐՏԵԶ**

**ԴԵԿՏԵՄԲԵՐ 2018թ.**

**ՊԱՏԱՍԽԱՆԱՏՈՒ ՀԱՆՔԱՐԴՅՈՒՆԱԲԵՐՈՒԹՅԱՆ ԳՈՐԾԵԼԱՈՃԻ ՆԵՐԴՐՄԱՆ ՃԱՆԱՊԱՐՀԱՅԻՆ ՔԱՐՏԵԶ**

Առաջնորդվելով Արդյունահանող ճյուղերի թափանցիկության նախաձեռնության (այսուհետ՝ ԱՃԹՆ) սկզբունքներով՝ ՀՀ ԱՃԹՆ-ի բազմաշահառու խմբի կողմից նախատեսվել է աջակցություն ցուցաբերել Հայաստանի Հանրապետությունում պատասխանատու հանքարդյունաբերության (այսուհետ՝ ՊՀ) գործելաոճի ներդրմանը` որպես երկրի կայուն զարգացման կարևորագույն բաղադրիչներից մեկը, մշակել Հայաստանում ՊՀ գործելաոճի ներդրման ճանապարհային:

Հաշվի առնելով ԱՃԹՆ-ի 8-րդ պահանջը՝ վավերացման գործընթացում, ի հավելումն ԱՃԹՆ-ի ստանդարտի պահանջների կատարումը գնահատելուն, կարձանագրվեն նաև ԱՃԹՆ-ի ստանդարտի պարտադիր պահանջներից դուրս գործադրված ջանքերը: Դրանք բազմաշահառու խմբի կողմից իրականացվող նախաձեռնություններն են, որոնք նպատակաուղղված են աշխատանքային ծրագրի այն բոլոր նպատակների իրականացմանը, որոնք ընդգրկված չեն ԱՃԹՆ-ի ստանդարտի շրջանակներում, սակայն բազմաշահառու խմբի կողմից սահմանվել են որպես արդյունահանող ոլորտի համար ազգային առաջնահերթություններին արձագանքելու հարցում ԱՃԹՆ-ի անհրաժեշտ նպատակներ:

Ընդունելով ԱՃԹՆ-ի գործընթացի ներուժը նաև ՊՀ ներդրման ուղղությամբ աջակցություն ցուցաբերելու գործում՝ հայաստանյան ԱՃԹՆ-ի շրջանակներում պատվիրվել և մշակվել է ոլորտի օրենսդրական դաշտի ընդհանուր վերլուծություն:

Գիտակցելով, որ ՀՀ կառավարության կողմից մեկնարկել է հանքարդյունաբերության ոլորտի նոր ռազմավարության մշակման գործընթաց, որին պետք է նախորդեն ոլորտին առնչվող երկու խոշոր ուսումնասիրություններ, ինչպես նաև ելնելով ՊՀ-ն՝ որպես ոլորտում առաջնահերթություն սահմանելու ԱՃԹՆ ԲՇԽ-ի մոտեցումից, անհրաժեշտ է ռազմավարության մշակման գործընթացին առավելագույնս մասնակից դարձնել նաև ԲՇԽ-ի ՊՀ աշխատանքային խմբին:

Հիմք ընդունելով վերոնշյալը՝ ՀՀ ԱՃԹՆ ԲՇԽ-ի պատասխանատու հանքարդյունաբերության աշխատանքային խումբը հանձն է առնում՝

* մշակել «Հայաստանյան ԱՃԹՆ-ի բազմաշահառու խմբի մոտեցումը պատասխանատու հանքարդյունաբերության վերաբերյալ» հայեցակարգային փաստաթուղթ` հաշվի առնելով Հայաստանի Հանրապետության հանքարդյունաբերության ոլորտի վիճահարույց հարցերը և պատասխանատու հանքարդյունաբերության մշակույթի ներդրման միջազգային փորձը,
* տրամադրել կարծիքներ և առաջակություններ ՀՀ կառավարության կողմից Համաշխարհային բանկի օժանդակությամբ իրականացվող «Հայաստանի ընդերքի ոլորտի տնտեսական վերլուծությունը և դրա ազդեցությունը կայուն զարգացման վրա» և «Հայաստանի հանքարդյունաբերության ոլորտի բնապահպանական և առողջապահական գնահատում՝ ոլորտի քաղաքականության մշակմանը նպաստելու նպատակով» ուսումնասիրությունների շրջանակներում:
* տրամադրել կարծիքներ և առաջարկություններ «Հանքարդյունաբերության ոլորտի ռազմավարության» մշակման աշխատանքների ընթացքում:
* հիմնարար փաստաթղթերի վերաբերյալ խմբի անդամների կողմից ներկայացված կարծիքները տրամադրել նաև ԲՇԽ-ին:

Ընդունելով, որ համընդհանուր ռազմավարության մշակումը և ոլորտի զարգացման հիմնական ուղղությունների ընդունումը կպահանջի 1-2 տարի, գտնում ենք, որ աշխատանքային խմբի ներուժը հնարավոր է օգտագործել նաև արդեն շրջանառվող կամ ընթացքում նոր իրավական ակտերի և նախագծերի կատարելագործման ուղղությամբ:

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՊԱՏԱՍԽԱՆԱՏՈՒ ՀԱՆՔԱՐԴՅՈՒՆԱԲԵՐՈՒԹՅԱՆ ԳՈՐԾԵԼԱՈՃ ՆԵՐԴՆԵԼՈՒ ԳՈՐԾՈՂՈՒԹՅՈՒՆՆԵՐԻ ԺԱՄԱՆԱԿԱՑՈՒՅՑ[[1]](#footnote-1)**

|  |  |  |  |  |
| --- | --- | --- | --- | --- |
| **ՀՈԴՎԱԾ** | **ՆՊԱՏԱԿ** | **ԳՈՐԾՈՂՈՒԹՅՈՒՆՆԵՐ** | **ՊԱՏԱՍԽԱՆԱՏՈՒ** | **ՎԵՐՋՆԱ­ԺԱՄԿԵՏ** |
| **«Հայաստանյան ԱՃԹՆ-ի բազմաշահառու խմբի մոտեցումը պատասխանատու հանքարդյունաբերության վերաբերյալ» հայեցակարգային փաստաթղթի մշակում** | Հանքարդյունաբերության ոլորտին առնչվող հիմնախնդիրների վերլուծության և միջազգային փորձի ուսումնասիրության հիման վրա տալ պատասխանատու հանքարդյունաբերության սահմանումը կամ շրջանակը, որտեղ կարտացոլվեն ՊՀ-ի ընդհանուր ուղղություններն ու առաջնահերթությունները: | 1.1 Պատասխանատու հանքարդյունաբերության շրջանակի և ուղղությունների վերաբերյալ առաջարկությունների ներկայացում ԲՇԽ-ի պատասխանատու հանքարդյունաբերության աշխատանքային խմբի կողմից: | ՊՀ-ի աշխատանքային խումբ | հունվար 2019թ. |
| 1.2 Հավաքագրված առաջարկությունների վերաբերյալ քննարկման անցկացում աշխատանքային խմբի կողմից, փաստաթղթի կազմում և ներկայացում ԲՇԽ-ին: | ՊՀ-ի աշխատանքային խումբ | փետրվար 2019թ. |
| 1.3 Հայեցակարգային փաստաթղթի հաստատում: | ԲՇԽ | փետրվար-մարտ 2019թ.  |
| **2. Հանքարդյունաբերության ոլորտի տնտեսական վերլուծության աշխատանքներին մասնակցություն** | Որպես երկրի տնտեսության մեջ էական տեղ զբաղեցնող ոլորտ, անհրաժեշտ է գնահատել հանքարդյունաբերության իրական տնտեսական ներուժը, գնահատել հանքերի տնտեսական կառավարման արդյունավետության աստիճանը, ինչպես նաև հանքի ներդրումը ազդակիր համայնքի զարգացման գործում: | 2.1 Կարծիքների և առաջարկությունների տրամադրում «Հայաստանի ընդերքի ոլորտի տնտեսական վերլուծությունը և դրա ազդեցությունը կայուն զարգացման վրա» ուսումնասիրության ամփոփ նկարագրի վերաբերյալ և հնարավորության դեպքում մասնակցություն դրանց շուրջ հանդիպում-քննարկմանը: | ՊՀ-ի աշխատանքային խումբ, Էներգետիկ ենթակառուցվածքների և բնական պաշարների նախարարություն. | փետրվար-մարտ 2019թ. |
| 2.2 Կարծիքների և առաջարկությունների տրամադրում «Հայաստանի ընդերքի ոլորտի տնտեսական վերլուծությունը և դրա ազդեցությունը կայուն զարգացման վրա» ուսումնասիրության նախնական տարբերակի վերաբերյալ և հնարավորության դեպքում մասնակցություն դրանց շուրջ հանդիպում-քննարկմանը: | ՊՀ-ի աշխատանքային խումբ, Էներգետիկ ենթակառուցվածքների և բնական պաշարների նախարարություն | ապրիլ-մայիս2019թ. |
| 2.3 Կարծիքների և առաջարկությունների տրամադրում «Հայաստանի ընդերքի ոլորտի տնտեսական վերլուծությունը և դրա ազդեցությունը կայուն զարգացման վրա» ուսումնասիրության վերջնական տարբերակի վերաբերյալ և հնարավորության դեպքում մասնակցություն դրանց շուրջ հանդիպում-քննարկմանը: | ՊՀ-ի աշխատանքային խումբ, Էներգետիկ ենթակառուցվածքների և բնական պաշարների նախարարություն | հունիս-հուլիս2019թ. |
| **3.****Մասնակցություն Հայաստանի հանքարդյունաբերության ոլորտի բնապահպանական և առողջապահական գնահատման աշխատանքներին՝ ոլորտի քաղաքականության մշակմանը նպաստելու նպատակով** | Անհրաժեշտ է գնահատել հանքարդյունաբերության ոլորտի զարգացման արդյունքում ազդակիր համայնքների և աշխատակիցների վրա բնապահպանական ու առողջապահական ազդեցությունները, ինչպես նաև ուսումնասիրելով ներկա իրավական և կանոնակարգային դաշտը և ինստիտուցիոնալ կարողությունները, պարզել առկա բացերը մի շարք բնագավառներում (ջրային ռեսուրսների , հողի, օդի որակի, հանքավայրի իրավահաջորդման, թափոնների կառավարում, առողջության վրա ազդեցության գնահատումը և այլն): | 3.1 Կարծիքների և առաջարկությունների տրամադրում **«**Հայաստանի հանքարդյունաբերության ոլորտի բնապահպանական և առողջապահական գնահատում՝ ոլորտի քաղաքականության մշակմանը նպաստելու նպատակով» ուսումնասիրության ամփոփ նկարագրի վերաբերյալ և հնարավորության դեպքում մասնակցություն դրանց շուրջ հանդիպում-քննարկմանը: | ՊՀ-ի աշխատանքային խումբ, Բնապահպանության նախարարություն | մարտ-ապրիլ2019թ. |
| 3.2 Կարծիքների և առաջարկությունների տրամադրում «Հայաստանի հանքարդյունաբերության ոլորտի բնապահպանական և առողջապահական գնահատում՝ ոլորտի քաղաքականության մշակմանը նպաստելու նպատակով» ուսումնասիրության նախնական տարբերակի վերաբերյալ և հնարավորության դեպքում մասնակցություն դրանց շուրջ հանդիպում-քննարկմանը: | ՊՀ-ի աշխատանքային խումբ, Բնապահպանության նախարարություն | մայիս-հունիս2019թ. |
| 3.3 Կարծիքների և առաջարկությունների տրամադրում «Հայաստանի հանքարդյունաբերության ոլորտի բնապահպանական և առողջապահական գնահատում՝ ոլորտի քաղաքականության մշակմանը նպաստելու նպատակով» ուսումնասիրության վերջնական տարբերակի վերաբերյալ և հնարավորության դեպքում մասնակցություն դրանց շուրջ հանդիպում-քննարկմանը: | ՊՀ-ի աշխատանքային խումբ, Բնապահպանության նախարարություն | հուլիս-օգոստոս2019թ. |
| **4. Հանքարդյունաբերության ոլորտի ռազմավարության մշակում** | Աջակցություն հանքարդյունաբերության ոլորտի այնպիսի ռազմավարության մշակմանը, որը կնպաստի երկրի երկարաժամկետ կայուն զարգացմանը: | 4,1 Մասնակցություն հանքարդյունաբերության ոլորտի ռազմավարություն մշակող ընկերության ընտրության համար տեխնիկական առաջադրանքի կազմման աշխատանքներին: | ՊՀ աշխատանքային խումբ,Էներգետիկ ենթակառուցվածքների և բնական պաշարների նախարարություն | հոկտեմբեր2019թ. |
| 4.2 Կարծիքների և առաջարկությունների տրամադրում մշակվող փաստաթղթի ամփոփ նկարագրի (նախատեսված լինելու դեպքում) վերաբերյալ և մասնակցություն հանդիպում-քննարկմանը: | ՊՀ աշխատանքային խումբ,Էներգետիկ ենթակառուցվածքների և բնական պաշարների նախարարություն | 2020թ. |
| 4.3 Կարծիքների և առաջարկությունների տրամադրում նախնական փաստաթղթի վերաբերյալ և մասնակցություն հանդիպում-քննարկմանը: | ՊՀ աշխատանքային խումբ,Էներգետիկ ենթակառուցվածքների և բնական պաշարների նախարարություն | 2020թ. |
| **Շրջանառվող և նոր իրավական ակտերի նախագծերի մշակման աշխատանքներ պետական մարմինների հետ** | ՊՀ-ի հայեցակարգային փաստաթղթերի ընդհանուր տրամաբանությունից ելնելով՝ օրենսդրական առաջարկների ներկայացում: | 5.1 Հանքարդյունաբերության ոլորտին առնչվող իրավական ակտերի և նախագծերի մոնիթորինգի իրականացում և առաջարկությունների ներկայացում աշխատանքային խմբի քննարկմանը՝ հետագայում առավել ամփոփ կարծիքներով և հիմնավորմամբ հանրագիր ներկայացնելու նպատակով: | ՊՀ աշխատանքային խումբ | ընթացիկ |

1. 2-րդ, 3-րդ և 4-րդ հոդվածների ժամկետները պայմանավորված կլինեն Համաշխարհային բանկի ֆինանսավորմամբ իրականացվող Հանքարդյունաբերության ոլորտի քաղաքականության ծրագրի (Դրամաշնորհ թիվ TF0A5519) շրջանակներում ՀՀ կառավարության համապատասխան միջոցառումների փաստացի իրականացման ժամկետներով: [↑](#footnote-ref-1)